Moju hru Centipede chcem funkcionalitou čo najviac priblížiť originálnej verzíí hry: <https://games.aarp.org/games/atari-centipede>, plánujem iba trochu pozmeniť levelovací systém ale to až na konci.

Hra sa bude skladať z piatich základných prvkov:   
- **Raketa**, ktorá sa bude môcť pohybovať zhruba po ¼ dolnej hracej plochy a bude môcť strieľať **náboje**.   
- **Pavúk**, ktorý sa bude pohybovať po tej istej ploche ako raketa. Na začiatku sa náhodne zvolí smer ktorým pavúk pôjde dané kolo a teda bude sa môcť pohybovať iba hore, dole a do smeru ktorý sa zvolil. Počas toho bude môcť zničiť raketu v prípade ich kolízie. Pavúk bude môcť byť zabitý nábojom rakety.  
- **Húsenica** sa bude skladať z kruhov. Ak náboj trafí jeden z týchto za sebou idúcich kruhov, tak sa kruh zničí a tak sa vytvorí nová húsenica, pokiaľ nebol zničený prvý alebo posledný kruh. (proste náboj spôsoby rozdelenie húsenice na dve časti). Novo-vzniknutá húsenica sa posunie o jeden blok nižšie a otočí sa na opačný smer. V prípade že húsenica narazí na kameň, teda prekážku, húsenica pôjde o jeden blok nižšie a otočí sa do opačného smeru.  
- **Kameň** sa náhodne vygeneruje po celom plátne. Náboje ho budú môcť zničiť za určitý počet kolízií s nimi. Zároveň bude musieť byť ošetrené aby, keď húsenica do kameňa narazila, tak aby sa mohla posunúť dole alebo aby mohla zmeniť smer (To znamená, že nemôže nastať prípad, kedy naľavo, napravo a pod húsenicinou hlavou naraz by boli kamene, inak by sa zasekla).

Obtiažnosť zmení životy kameňa, teda počet kolízií s nábojmi na jeho zničenie. Taktiež zmení rýchlosť húsenice a pavúka. Obtiažnosť zvýši tieto hodnoty po zabití húsenice, teda začatia nového kola.

Trieda Pozadie viacmenej vytvorí iba rozmer plátna a nastaví ho na čiernu farbu. Taktiež vytvorí na spodku hry šedý obdĺžnik kde sa bude zobrazovať skóre a životy rakety.

Skóre sa bude pričítavať po zničení kameňov, pavúka alebo húsenice.

Triede Kolízia mám v pláne poslať správu cez Hru, na základe ktorej sa vyhodnotí napr. zničenie kameňa, pavúka, húsenice, rozmnoženie húsenice alebo zničenie húsenice.

Trieda Main bude hru už iba spúšťať.